Metanolis
Metanolis dar žinomas kaip metilo alkoholis ar medžio spiritas – junginys, kurio formulė yra CH3OH. Tai paprasčiausias alkoholis. Jis bespalvis, degus, labai nuodingas (išgėręs jo tik 2 g, žmogus gali apakti, o nuo 40 g mirti), skystis su savitu kvapu (pagal kvapą, skonį ir išvaizdą metanolis labai panašus į etanolį). Neribotai tirpsta vandenyje. Jis dažniausiai naudojamas pramonėje, pavyzdžiui, kaip tirpiklis šilko, biodyzelino (metilesterio), antifrizo gamyboje. Apsinuodijimo metanoliu priešnuodis – etanolis. Metanolis dega ore, sudarydamas anglies dioksidą ir vandenį:   2 C H 3 O H + 3 O 2   ⟶   2 C O 2 + 4 H 2 O {\displaystyle \mathrm {\ 2CH_{3}OH+3O_{2}\ \longrightarrow \ 2CO_{2}+4H_{2}O} } Metanolio liepsna bespalvė. Reikia būti labai atsargiam, norint nenudegti nuo degančio metanolio.